<classify> ELIYA MBONEA-ARUSHA WATU wawili wamefariki dunia nawatano kujeruhiwa kutokana na ajali ya gari iliyokuwa ikiendeshwa kwa mwendokasi kuwahi nyama choma eneo la Oldonyosambu nje ya mji wa Arusha. Ajali hiyo ilitokea juzi eneo laOldonyosambu wilayani Arumeru mkoani Arusha ikihusisha magari madogo mawili yenyenamba za usajili T 612 DNE na KCH 665 G yaliyobeba watu saba. Wawili kati yaowalifariki dunia papo hapo. Majeruhi aliyelazwa Hospitali yaSeliani Ngaramtoni, Halmashauri ya Arusha, Anold Twahil alisema kwa kawaidahuwa kuna mkusanyiko kutoka maeneo tofauti na kuendesha magari kwa kasi kishahuchoma nyama pamoja. Huwa tuna mchezo wa kuchezea magari,baada ya hapo tunakula nyama choma. Wakati tukio hilo linatokea sijuikilichotokea kwani nilikuwa nje, nilisikia mlio wa gari nikalala chini maragari likaniangukia. Sikumbuki kama magari yaliyopataajali yalikuwa kwenye tukio ambalo huwa linatukutanisha watu kutoka maeneotofauti, alisema Twahil. Akizungumzia tukio la ajali hiyojana akiwa Kituo kidogo cha Polisi Oldonyosambu, Mkuu wa Kikosi cha UsalamaBarabarani, Mkoa wa Arusha, Joseph Bukombe alisema madereva wa gari hizohawakuchukua tahadhari. Tunawaelimisha madereva kuendeshamwendo wa kawaida, hawa hawakuchukua tahadhari ya kuendesha watu watano,haiwezekani rim zipasuke kama wangekuwa mwendo wa kawaida. Mwenye gari namba za Kenya KCH 665G alikuwa mbele ameonyesha kukata kulia, kuelekea Ngarenanyuki eneo maarufu kwanyama choma, eneo hilo raia wengi wa Kenya wanapendelea sana kwenda hapo. Gari ya Mtanzania ilikuwa nyumaikiwa mwendo kasi na hakuchukua tahadhari kwamba eneo lile lina wananchi, kwahiyo akawa amekuja mazima ndiyo kisa cha kuipiga ubavuni mara ikaanguka maratatu, alisema. Kwa upande wake, Mganga Mkuu waHospitali ya Halmashauri ya Arusha, Petro Mboya, alithibitisha kupokea majeruhiwatano huku wawili kati yao wakiwa na majeraha ya kichwa na wengine kwenye utiwa mgongo. Kamanda wa Polisi Mkoa wa Arusha,Jonathan Shana, alisema hapakuwa na mashindano ya magari kamailivyoripotiwa awali badala yake watu hao walikuwa kwenye mambo yao. Magari mawili yakishindana huwezikuita hayo ni mashindano ya magari, ukweli ni kwamba walikuwa kwenye harakaharaka zao za kuwahi nyama choma ambayo hata hawakuifikia, alisema KamandaShana na kuongeza: Tumepita hospitalini na kuwaonamajeruhi kwa ujumla hali zao ni mbaya sana hasa wawili. Kamanda Shana aliwataja waliofarikidunia katika ajali hiyo kuwa ni Onesmo Mwangi raia wa Kenya na Erick Fabriquempigapicha wa Moshi Mjini. Waliojeruhiwa ni Robin Allan, RobinKurya, Stella Mwigae, Rajabu Mhesa, Anold Twahil, Shadrack Anold na BoscoMshanga. Wakati huo huo, Mkuuwa Wilaya ya Arumeru, Jerry Murro aliyewatembelea majeruhi hospitalini hapo jana,alisema juhudi zinaendelea kunusuru maisha yao.  <topic>: KITAIFA 